Hea tava kohaselt toimusid kooli saalis Eesti Vabariigi aastapäevale pühendatud mälumängud. Esmalt panid oma teadmised proovile kõige nooremad. Küsimused koostas õpetaja Mare Põder, mängu viisid läbi õpilasomavalitsuse liikmed. 1.-2. klasside arvestuses esikoha saavutanud 2.B klassi võistkonda kuulusid Marleen Juhanson, Grete Maine, Jörgen-Markus Haan ja Max Sander Laane. Teine koht kuulus 1.A klassile ja kolmas 2.A võistkonnale.
3.-4. klasside hulgas olid tublimad 4.A õpilased Helena Heinloo, Johanna Jõenurm, Ranno Põhjakas ja Martin Lunde. Teise koha saavutas 3.A, kolmas koht kuulus 3.B klassile.
5.-9. klassi õpilastele korraldas ürituse ajalooõpetaja Margus Pillau. Küsimused olid seotud Eestimaaga ja hõlmasid paljusid valdkondi. Kindlasti tuli kasuks kontsert-aktusel meie kodumaa ajalugu puudutanud ettekande tähelepanelik kuulamine. Võistlesid neljaliikmelised võistkonnad ja ka publikule jätkus kaasaelamisrõõmu. Võitis 6. klassi II võistkond: Silvia Maine, Tuuli Põhjakas, Rasmus Juhanson ja Markus Reila. Teise koha sai 9. klassi ja kolmanda koha 7. klassi võistkond. Parimatele olid magusad auhinnad.